Manuel Ángel Martín Perez

Manuel Ángel Martín Perez (født 30. januar 1980 i Pórtugos i provinsen Granada) er en spansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Han er født med cerebral parese, og debuterte internasjonale ved Verdenscupen i boccia 2007.IPC - ManuelMartin Perez , besøkt 25. februar 2013. 

 Karriere 
Martín debuterte i internasjonal sammenheng da han deltok ved Verdenscupen i boccia 2007 i Vancouver. I den individuelle konkurransen endte han på 23.-plass, og i lagkonkurransen (BC1/2) fikk Spania sølv, bak Storbritannia.CPISRA - World Ranking List 2008  , besøkt 25. februar 2013. Året etter deltok han ved Paralympiske sommerleker 2008 i Beijing. Her vant han alle sine tre kamper i gruppespillet, og gikk videre til kvartfinalen. Han tapte imidlertid semifinalen mot sørkoreanske Kwok Hoi Ying, og måtte spille bronsefinale mot Pablo Cortez, der Martín vant 3-2 og fikk PL-bronse. I lagkonkurransen fikk Spania bronse, etter seier 5-4 over Kina i bronsefinalen.IPC - Historical Results Database, besøkt 25. februar 2013. Ved utgangen av 2008 var han dermed rangert som nummer 8 i verden i klassen BC2. 

Ved EM i boccia 2009 i Póvoa de Varzim i Portugal gikk han videre fra gruppespillet, med to seire og et tap, og spilte seg fram til finalen ved å bl.a. slå nummer én på verdensrankingen, Nigel Murray, 4-0 i semifinalen. I finalen tapte han 1-4 for portugisiske Fernando Ferreira, og fikk dermed sølv individuelt. I lagkonkurransen tapte Spania semifinalen mot Portugal, men vant bronsefinalen 6-2 mot Irland.CPISRA - Boccia European Championships 2009 - Regional Championships  , besøkt 25. februar 2013. 

Da han deltok ved VM i boccia 2010 i Lisboa i Portugal kom han på 6.-plass individuelt, etter tap 4-5 for Nigel Murray i kvartfinalen. I lagkonkurransen fikk Spania bronse, etter at de slo Irland 10-5 i bronsefinalen. Martín spilte her sammen José Manuel Prado, Francisco Javier Beltran, José Vaquerizo og Pedro Cordero.CPISRA - Boccia World Championships Lisboa 2010  , besøkt 25. februar 2013. Året etter kom han på 24.-plass ved Verdenscupen i boccia 2011, der Spania kom på 6.-plass i lagkonkurransen. 

Ved Paralympiske sommerleker 2012 i London ble han slått ut i åttendedelsfinalen, der han tapte på tie-break etter 3-3 ved full tid.London 2012 - Mixed Individual - BC2 - 1/8 Finals, besøkt 25. februar 2013. I lagkonkurransen tapte Spania begge sine to kamper i gruppespillet, og gikk ikke videre til finalespillet.  

 Referanser 

 Eksterne lenker 
 Profil hos IPC 
 London 2012 - Manuel Martin Perez
 London 2012 - Athletics - Boccia (resultater PL 2012)
 Bochero Granada CF - Manuel Perez Ángel Martín

Kategori:Spanske bocciaspillere
Kategori:Spanske handikappidrettsutøvere
Kategori:Verdensmestere i boccia
Kategori:Deltakere for Spania under Paralympiske sommerleker 2008
Kategori:Deltakere for Spania under Paralympiske sommerleker 2012